ROMÂNIA PROIECT

JUDEŢUL BISTRIŢA-NĂSĂUD Nr.\_\_\_\_\_\_\_/\_\_\_\_\_\_\_\_\_\_\_

MUNICIPIUL BISTRIŢA

CONSILIUL LOCAL

**HOTĂRÂRE**

**privind împuternicirea inspectorilor din cadrul Corpului de control al A.D.I. Deșeuri Bistrița-Năsăud pentru constatarea contravențiilor și aplicarea sancțiunilor prevăzute în Regulamentul serviciului public de salubrizare al județului Bistrița-Năsăud și în legislația specifică serviciului de colectare, transport, tratare şi depozitare a deşeurilor municipale**

Consiliul Local al Municipiului Bistriţa, întrunit în ședință ordinară în data de\_\_\_\_\_\_\_\_\_\_\_.

**Având în vedere :**

Referatul de aprobare nr. 82077/23.09.2021 al Primarului Municipiului Bistriţa

Raportul comun nr. 82080/23.09.2021 al Direcţiei Administraţie Publică Juridic, Direcţiei Integrare Europeană şi Direcţiei Servicii Publice

Avizul Comisiilor de specialitate ale Consiliului Local al Municipiului Bistriţa reunite nr. \_\_\_\_\_\_\_\_\_\_\_\_\_\_

Hotărârea nr. 135/05.07.2007 a Consiliului local al municipiului Bistriţa privind asocierea în cadrul Asociației de Dezvoltare Intercomunitară pentru gestionarea integrată a deșeurilor municipale în județul Bistrița – Năsăud

Hotărârea A.G.A. A.D.I. Deșeuri Bistrița-Năsăud nr. 14 din 04.06.2021 privind modificarea Statutului Asociației de dezvoltare intercomunitară pentru gestionarea integrată a deșeurilor municipale în județul Bistrița-Năsăud;

Hotărârea A.G.A. A.D.I. Deșeuri Bistrița-Năsăud nr. 16 din 04.06.2021 privind aprobarea modificării și completării Regulamentului serviciului public de salubrizare al județului Bistrița-Năsăud și aprobarea Regulamentului serviciului public de salubrizare al județului Bistrița-Năsăud actualizat

Adresa nr. 2648 din data de 26.08.2021 a Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud, înregistrată la Primăria municipiului Bistriţa sub nr. 73824/26.08.2021

În baza prevederilor:

Art. 32, lit. a) din Legea nr. 101/2006 Legea serviciului de salubrizare a localităților, cu modificările şi completările ulterioare;

Art. 48 alin. (1) din Legea nr. 51/2006, Legea serviciilor comunitare de utilități publice, republicată cu modificările și completările ulterioare;

Art. 60, alin. (2) şi art. 62 alin. (2) din Ordonanța de Urgență a Guvernului nr. 92/19.08.2021 privind regimul deșeurilor;

Art.171 din Regulamentul serviciului public de salubrizare al județului Bistrița-Năsăud, modificat prin Hotărârea AGA ADI Deşeuri Bistriţa-Năsăud nr. 16 din 04.06.2021

În temeiul prevederilor art. 89, alin. (3), art. 129, alin. (1), alin. (2), lit. d), alin. (7), lit. i), lit. n), art.139 alin.(1), din Ordonanţa de Urgenţă nr. 57/2019 privind Codul administrativ, cu modificările şi completările ulterioare;

**H O T Ă R Ă Ş T E :**

**Art.1.** Se mandatează Președintele A.D.I. Deșeuri Bistrița-Năsăud, să împuternicească, în numele Municipiului Bistrița, inspectorii din cadrul Corpului de Control al A.D.I. Deșeuri Bistrița-Năsăud în calitate de agenţi constatatori, în vederea derulării activităților de control, constatare a contravenţiilor şi de aplicare a sancţiunilor prevăzute în legislația specifică serviciului de colectare, transport, tratare şi depozitare a deşeurilor municipale precum şi prin Regulamentul Public de Salubrizare a județului Bistrița-Năsăud şi in Contractele de Delegare a Serviciului Public de Salubrizare, care nu sunt în competenţa exclusivă Poliţiei Locale a municipiului Bistriţa.

**Art. 2.** Se împuternicesc inspectorii din cadrul Corpului de Control al A.D.I Deseuri Bistrita-Nasaud, pentru a exercita, în calitate de agenţi constatatori, activităţile de monitorizare, control, prevenţie și sancționare pe întreg lanțul utilizator-operator de colectare–operator de sortare a deșeurilor, pe raza teritorială a Municipiului Bistriţa, altele decât cele care sunt în competenţa exclusivă Poliţiei Locale a municipiului Bistriţa.

**Art. 3.** - Inspectorii din cadrul Corpului de control împuterniciţi conform prevederilor art. 2 vor efectua următoarele acțiuni cu referire la utilizatorii serviciului de salubrizare, persoane fizice și persoane juridice:

1. Verificarea respectării obligațiilor utilizatorilor serviciului, persoane fizice şi juridice, de separare corectă la sursă a deşeurilor şi predarea lor, în recipienţi diferiţi, pe 4 fracţii (deşeuri reziduale, deşeuri de plastic/metal, hârtie/carton şi sticlă), către operatorul de colectare şi transport al deşeurilor;
2. monitorizarea şi controlul în vederea prevenirii şi combaterii fenomenului de abandonare a deșeurilor pe toata raza judeţului Bistriţa-Năsăud, atât pe domeniul public cât şi pe domeniul privat, incluzând malurile râurilor, zonele verzi şi zonele împădurite;
3. constatarea contravențiilor și aplicarea sancțiunilor utilizatorilor serviciului de salubrizare, persoane fizice şi juridice care nu respectă prevederile Regulamentului de salubrizare și a legislației specifice serviciului de colectare, transport, tratare şi depozitare a deşeurilor municipale.

**Art.4.** - Inspectorii din cadrul Corpului de control împuterniciţi conform prevederilor art. 2 vor efectua următoarele acțiuni cu referire la Operatorii serviciului de salubrizare din județul Bistrița-Năsăud – Operatorul serviciului de colectare și transport și Operatorul CMID Tărpiu:

1. monitorizarea şi controlul îndeplinirii obligațiilor contractuale ale Operatorului de colectare și transport și a Operatorului CMID Tărpiu, inclusiv cu privire la furnizarea/prestarea serviciului de salubrizare în afara parametrilor tehnici cantitativi și/sau calitativi adoptați prin contractele de delegare a gestiunii și a Regulamentului serviciului public de salubrizare din județul Bistrița-Năsăud;
2. monitorizarea respectării prevederilor Regulamentului de Salubrizare al judeţului Bistriţa-Năsăud, precum si a și a legislației specifice serviciului de colectare, transport, tratare şi depozitare a deşeurilor municipale în ceea ce priveste prestatiile executate de Operatorii serviciului de salubrizare din județul Bistrița-Năsăud;
3. Constatarea faptelor contravenționale săvârșite de operatori în teren cu privire la întreaga activitate operativă și aplicarea sancțiunilor contravenționale

**Art.5.** Acțiunile descrise în art. 3 și art. 4 din prezenta hotărâre vor fi exercitate de inspectorii Corpului de control conform prevederilor Anexei nr. 5 a Regulamentului Serviciului de salubrizare al județului Bistrița-Năsăud – *Procedură privind monitorizarea, controlul şi sancţionarea, precum si in conformitate cu prevederile Capitolului VI - Contravenţii, Abateri Şi Penalităţi Contractuale din Regulamentul de organizare și funcționare a serviciului public de salubrizare, respectiv activitățile de colectare, transport, stocare temporară, transfer, sortare, tratare, neutralizare depozitare a deșeurilor municipale, inclusiv deseuri periculoase din deseuri menajere, managementul Stațiilor de Transfer, al Centrelor de Colectare și Managementul şi Operarea Centrului de Management Integrat al Deşeurilor Tărpiu din județul Bistrița-Năsăud*

**Art.6.** Viceprimarul municipiului Bistriţa, dl Sorin Hangan va aduce la îndeplinire prezenta hotărâre.

**Art.7.** Prezenta hotărâre a fost adoptată de Consiliul local al municipiului Bistriţa în şedinţa ordinară din data de \_\_\_\_\_\_\_\_\_\_\_cu respectarea prevederilor art. 139, alin. (1) din Ordonanța de Urgență a Guvernului României nr. 57/2019 privind Codul Administrativ, cu modificările și completările ulterioare, cu un număr de \_\_\_\_voturi „pentru”\_\_\_\_\_\_ voturi „împotrivă”\_\_\_\_\_\_\_și abțineri\_\_\_\_\_\_\_ din numărul de \_\_\_ consilieri prezenţi.

**Art.8.** Secretarul general al municipiului, prin Compartimentul Pregătire Documente, contencios, va comunica prezenta hotărâre, prin mijloace electronice:

* Instituţiei Prefectului-Judeţul Bistriţa-Năsăud
* Asociaţiei de dezvoltare intercomunitară pentru gestionarea integrată a deșeurilor municipale în județul Bistrița-Năsăud.
* Primarului municipiului Bistrița
* Viceprimarului municipiului Bistriţa – dl. Sorin Hangan
* Poliţiei Locale a municipiului Bistriţa

**PROIECT DE HOTĂRÂRE INIŢIAT DE AVIZ DE LEGALITATE**

**PRIMAR, SECRETAR GENERAL,**

**IOAN TURC FLOARE GAFTONE**

Bistriţa la\_\_\_\_\_\_\_\_\_\_

Nr.\_\_\_\_\_\_\_\_\_\_\_\_\_\_\_

Hotărârea se adoptă cu votul majorităţii consilierilor prezenţi

A.C./2ex.